सर्वोच्च न्यायालय ने अत्यधिक कड़े शब्दों में बार-बार इस घटना की निंदा की है। इस घटना के बाद पूरे देश में भर्त्सना की सुनामी आ गई थी। सर्वोच्च न्यायालय ने अपराधियों के तमाम तर्कों को निरस्त करते हुए उनकी सज़ा कायम रखी। अपराधियों ने अपनी अपील में कहा था कि वे गरीब हैं, विवाहित हैं और उनके छोटे-छोटे बच्चे हैं, उनके वृद्ध मां-बाप हैं और इतने वर्ष जेल में रहने के बाद उन्होंने स्वयं को सुधार लिया है और अब वे इस तरह का अपराध नहीं करेंगे। परंतु उनकी इस अपील को सर्वोच्च न्यायालय ने नहीं माना।